xml version="1.0" encoding="UTF-8"?


Az Európai Unió C 298/2019


| | | |
| --- | --- | --- |
| | | ISSN 1977-0979 |
| Az Európai Unió Hivatalos Lapja | | C 298 |
| European flag | | |
| Magyar nyelvű kiadás | Tájékoztatások és közlemények | 62. évfolyam 2019. szeptember 3. |

---

| | | |
| --- | --- | --- |
| Tartalom | | Oldal |
| | IV   Tájékoztatások | |
| | AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ TÁJÉKOZTATÁSOK | |
| | Európai Parlament | |
| 2019/C 298/01 | [A COSAC LXI. plenáris ülése — 2019. június 23–25., Bukarest — A LXI. COSAC észrevételei](http://publications.europa.eu/resource/uriserv/OJ.C_.2019.298.01.0001.01.HUN.xhtml) | [1](#C_2019298HU.01000101.doc) |

---

| | |
| --- | --- |
| HU | |

---

IV Tájékoztatások

AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ TÁJÉKOZTATÁSOK

Európai Parlament

| | | | |
| --- | --- | --- | --- |
| 3.9.2019 | HU | Az Európai Unió Hivatalos Lapja | C 298/1 |

---

A COSAC LXI. PLENÁRIS ÜLÉSE —

2019. június 23–25., Bukarest —

A LXI. COSAC észrevételei

(2019/C 298/01)

1.   Európai választások

| | | |
| --- | --- | --- |
| | 1.1 | A COSAC üdvözli a 2019. május 23. és 26. között megtartott kilencedik európai parlamenti választások sikeres lebonyolítását. A COSAC tudomásul veszi a választások összesített részvételi arányát, amely 25 év után első alkalommal európai szinten meghaladta az 50%-ot. |

| | | |
| --- | --- | --- |
| | 1.2 | A COSAC emellett elismeri, hogy további kollektív erőfeszítésekre van szükség ahhoz, hogy a polgárok közelebb kerüljenek az uniós döntéshozatali folyamathoz, és ezáltal még magasabb legyen a részvételi arány a jövőbeli választásokon. Ezért a COSAC támogatja a nemzeti parlamentek és az újonnan megválasztott Európai Parlament közötti kapcsolatok elmélyítését, hogy az európai stratégia kialakításánál jobban érvényesüljenek a polgárok elvárásai. |

2.   Kohézió – egy közös európai érték

| | | |
| --- | --- | --- |
| | 2.1 | A COSAC elismeri, hogy a kohéziós politika az európai projekt fontos pillére, és elismeri a beruházások, a gazdasági növekedés, a munkahelyteremtés, a társadalmi és területi konvergencia terén elért eredményeit. A COSAC úgy véli, hogy a 2021. és 2027. közötti időszakra vonatkozó többéves pénzügyi keretnek tükröznie kell az EU hosszú távú fejlesztési stratégiáját. |

| | | |
| --- | --- | --- |
| | 2.2 | A COSAC emlékeztet arra, hogy a kohéziós politika alapvető európai hozzáadott értéket képvisel; a régiókon alapuló szolidaritás kifejeződése, a polgárokat helyezi a középpontba, mind az európai szintű fellépés ösztönzőjeként, mind pedig kedvezményezettjeként, valamint megfelelő és fenntartható finanszírozást igényel. |

| | | |
| --- | --- | --- |
| | 2.3 | A COSAC további erőfeszítésekre szólít fel minden szinten, az Unión belüli egyenlőtlenségek csökkentése érdekében, beleértve a legkülső régiókat is, a társadalmi fejlődés és a magas életszínvonal biztosítása, az összeköttetés és a digitalizáció előmozdítása, az innováció és a vállalkozói szellem ösztönzése, az ipari stratégia megerősítése, valamint a biztonságosabb és zöldebb környezet kialakítása érdekében. |

3.   Az Európai Unió nemzetközi kereskedelmi kapcsolatainak kilátásai; az Európai Unió és az Egyesült Királyság közötti jövőbeli kapcsolatok a brexit kontextusában

| | | |
| --- | --- | --- |
| | 3.1 | A COSAC emlékeztet arra, hogy az EU jelenleg világszerte több mint 80 ország legnagyobb kereskedelmi partnere, és úgy véli, hogy a kereskedelem elengedhetetlen a jólét megteremtéséhez, amennyiben nyílt és tisztességes módon zajlik. |

| | | |
| --- | --- | --- |
| | 3.2 | A COSAC támogatja a Kereskedelmi Világszervezet (WTO) reformját a hatékonyság, az átláthatóság és a 21. század kihívásaival szembeni ellenálló képesség tekintetében; az államok közötti kapcsolatokban, többek között a kereskedelem területén is a multilateralizmust támogatja; elítéli az egyoldalú kereskedelmi intézkedéseket, amelyek negatívan hatnak a gazdasági növekedésre és az államok közötti bizalmi kapcsolatokra. |

| | | |
| --- | --- | --- |
| | 3.3 | A COSAC üdvözli az EU új gazdasági lehetőségek kiaknázására irányuló törekvéseit, és arra ösztönzi az Európai Bizottságot, hogy mérje fel az afrikai, ázsiai, északi és dél-amerikai országokkal és régiókkal, valamint Ausztráliával és Új-Zélanddal kialakítandó szabadkereskedelmi kapcsolatok lehetőségét, illetve törekedjen ilyen kapcsolatok kialakítására és az erről folytatott tárgyalások megkezdésére. |

| | | |
| --- | --- | --- |
| | 3.4 | A COSAC hangsúlyozza, hogy kiegyensúlyozott uniós kereskedelmi politikára van szükség, amely figyelembe veszi nemcsak az egységes piac kulcsfontosságú globális partnerek előtti megnyitását, hanem a kölcsönösségre vonatkozó szabályok létrehozásának szükségességét is, különösen a közbeszerzésekhez való hozzáférés, az uniós szociális és környezetvédelmi normák megőrzése, valamint az európai vállalatok versenyképességének valamennyi ágazatban, többek között a mezőgazdaságban való fenntartása érdekében. Az egységes piac védelme alapvető fontosságú, és a nem uniós országokból érkező dömpingelt és támogatott behozatalt gátló eszközök kidolgozására van szükség. |

| | | |
| --- | --- | --- |
| | 3.5 | A COSAC kéri továbbá, hogy az új kereskedelmi megállapodások tárgyalása és végrehajtása során mozdítsák elő, tartsák tiszteletben és védjék meg az olyan európai alapértékeket, mint például a demokrácia és a jogállamiság, az emberi és szociális jogok, továbbá az éghajlatváltozással kapcsolatos Párizsi Megállapodásban előírt környezetvédelmi normák és fellépések, a földrajzi jelzések, az egészség, az élelmiszerbiztonság és az állatjólét. A COSAC hangsúlyozza, hogy küzdeni kell az idegengyűlölet, a rasszizmus és az antiszemitizmus ellen. |

| | | |
| --- | --- | --- |
| | 3.6 | A COSAC emlékeztet arra, hogy az Európai Bizottság kereskedelemmel kapcsolatos hatásköre igen erős tárgyalási pozíciót biztosít az EU számára a harmadik országokkal folytatott tárgyalások során, ugyanakkor egy olyan, inkluzívabb kereskedelmi menetrendet szorgalmaz, amely figyelembe veszi a tagállamok és nemzeti parlamentjeik által kifejtett nézeteket. |

| | | |
| --- | --- | --- |
| | 3.7 | A COSAC tudomásul veszi az EU és Svájc közötti, az intézményi keretmegállapodással kapcsolatos tárgyalások eredményét, és a kétoldalú kapcsolatok fontosságát figyelembe véve felkéri a feleket, hogy konszenzusos megközelítést alkalmazzanak. |

| | | |
| --- | --- | --- |
| | 3.8 | A COSAC kiemeli a transzatlanti kereskedelmi kapcsolatok fontosságát és azok további javításának szükségességét. E tekintetben a COSAC tudomásul veszi az EU Tanácsának határozatát, amely kimondja, hogy az EU csak a Párizsi Megállapodás részes feleivel tárgyaljon szabadkereskedelmi megállapodásokról, a transzatlanti kereskedelmi és beruházási partnerségre (TTIP) vonatkozó tárgyalási irányelveket ezáltal elavultnak nyilvánítja, ugyanakkor felhatalmazza az Európai Bizottságot, hogy megkezdje az ipari termékekre vonatkozó vámtarifák eltörléséről szóló megállapodásra irányuló tárgyalásokat az Egyesült Államokkal. |

| | | |
| --- | --- | --- |
| | 3.9 | A COSAC kifogásolja a területen kívüli hatásokkal járó egyoldalú gazdasági és kereskedelmi szankciók szisztematikus gyakorlatát. Ezért a COSAC támogatja az EU egységét és hatáskörét érintő, ilyen jellegű szankciók hatásainak ellensúlyozására irányuló uniós erőfeszítéseket. |

| | | |
| --- | --- | --- |
| | 3.10 | Amennyiben az Egyesült Királyság úgy dönt, hogy kilép az EU-ból, a COSAC az Egyesült Királyság és az Unió közötti jövőbeli kapcsolatokról szóló, kilépésről rendelkező megállapodás és nyilatkozat keretében a brexit után kialakítandó privilegizált kereskedelmi kapcsolatokat támogatja, ugyanakkor hangsúlyozza, hogy fenn kell tartani az egységes piac integritását, a négy szabadságjog egymástól elválaszthatatlan voltát, továbbá az Egyesült Királyságnak eleget kell tennie az EU-val szembeni pénzügyi kötelezettségeinek. |

4.   Az európai oktatási térség mint az egységes piac átalakításának és megerősítésének egyik mozgatórugója

| | | |
| --- | --- | --- |
| | 4.1 | A COSAC emlékeztet arra, hogy az EU-ban minden oktatási és képzési rendszernek lépést kell tartania a technológiai fejlődéssel, eleget kell tennie a munkaerőpiac elvárásainak, ugyanakkor meg kell őriznie a holisztikus oktatás önmagában való értékét, és fel kell készítenie a fiatalabb generációkat a jövőbeli magas szintű képzettséget igénylő munkahelyekre és az innováción alapuló vállalkozásra. A negyedik ipari forradalom hajnalán az oktatás és a képzés elengedhetetlen az európai gazdaság virágzásához és versenyképességének megerősödéséhez, valamint ahhoz, hogy az egységes piac olyan hellyé váljon, ahol a leginnovatívabb vállalkozások és a legjobban képzett munkaerő egymásra találnak. |

| | | |
| --- | --- | --- |
| | 4.2 | Tekintettel a Szerződések jogi keretére, a COSAC elismeri az oktatásra és a képzésre vonatkozó nemzeti és regionális hatásköröket, és az EU, a tagállamok és valamennyi érintett szövetségi egység közötti együttműködés megerősítését javasolja egy inkluzív, rugalmas, átfogó és magas színvonalú oktatási környezet kialakítása érdekében, a digitális korszak és az új technológiák követelményeivel összhangban. |

| | | |
| --- | --- | --- |
| | 4.3 | A COSAC úgy véli, hogy az egységes piac megerősítéséhez és elmélyítéséhez alapvető fontosságú a magas színvonalú és összehasonlítható oktatás, illetve digitális készségek kialakítása az Unió egészében, valamint a digitális tanúsítványok elismerését elősegítő közös keret. |

| | | |
| --- | --- | --- |
| | 4.4 | A COSAC üdvözli az európai oktatási térség 2025-ig történő létrehozása érdekében tett erőfeszítéseket, ugyanakkor felkéri az Európai Bizottságot, hogy – különösen a kommunikáció előmozdítása és az európai ügynökségek cselekvési terveinek támogatása révén – adjon új lendületet az egész életen át tartó tanulás keretrendszerének, továbbá kiemeli a pedagógiai kutatás finanszírozásának szükségességét. |

| | | |
| --- | --- | --- |
| | 4.5 | A COSAC a tagállamok saját oktatási rendszerük alakítására vonatkozó tagállami felelősségét tiszteletben tartva intézkedéseket sürget a szakképzés, a mobilitás, a fiatalok foglalkoztatása és a fiatalok vállalkozói tevékenységének támogatására, elsősorban az iskolából a munka világába való átmenet jelentette kihívások kezelése, a tanulószerződéses gyakorlati képzésben részt vevők számára az Erasmus fejlesztése, valamint a képzési és oktatási rendszereknek a digitális korhoz és a mesterséges intelligencia megjelenéséhez való hozzáigazítása révén. |

| | | |
| --- | --- | --- |
| | 4.6 | A COSAC támogatja a TTMM (a természettudományok, a technológia, a műszaki tudományok és a matematika) oktatását, az üzleti ágazat digitális oktatásba való nagyobb mértékű bevonását, valamennyi szinten, valamint a köz- és magánszféra közötti partnerségek előmozdítását a csúcstechnológiát alkalmazó oktatási területeken, illetve a kvantumszámítógépek terén. |

| | | |
| --- | --- | --- |
| | 4.7 | A COSAC felkéri a nemzeti és regionális parlamenteket, hogy azonosítsák és osszák meg egymással a bevált gyakorlatokat a rugalmas, befogadó és magas színvonalú oktatási és képzési rendszerek kialakítása, valamint az európai oktatási térség digitális és technológiai fejlődéshez való igazítása érdekében, különösen az Európai Egyetem projekt révén, amely az egész EU-ban ösztönzi az egyetemek alulról építkező hálózatainak kialakítását. |

| | | |
| --- | --- | --- |
| | 4.8 | A COSAC felkéri a nemzeti és regionális parlamenteket, hogy kövessék figyelemmel az oktatással, a képzéssel és a kultúrával kapcsolatos uniós vitákat, és ösztönözzék a nemzeti kormányokat arra, hogy tartsák napirenden ezeket a témákat. |

5.   Az innováción, a technológiai fejlődésen és a társadalmi hatáson alapuló gazdaság; a Parlament szerepe az EU digitális gazdaságának előmozdításában

| | | |
| --- | --- | --- |
| | 5.1 | A COSAC hangsúlyozza, hogy olyan jogszabályokat kell elfogadni, amelyek átlátható politikai párbeszéden, valamint gazdasági, társadalmi, jogi és etikai szempontok mérlegelésén alapulnak, és amelyek képesek követni és ösztönözni az innovációt a digitális és technológiai korban. |

| | | |
| --- | --- | --- |
| | 5.2 | A COSAC úgy véli, hogy a technológiai fejlődés és a mesterséges intelligencia alapvető fontosságú az egységes piac szempontjából, és jelentős előnyhöz juttatja az európai gazdaságot a globális versenyben, ezért – a szubszidiaritás elvével összhangban – közös és összehangolt jogalkotási megközelítést tesz szükségessé. |

| | | |
| --- | --- | --- |
| | 5.3 | A COSAC felhívja az Európai Bizottságot, hogy következő mandátuma során kezelje kiemelt prioritásként a technológiai fejlődést és különösen a mesterséges intelligenciát, ösztönözze, hajtsa végre és gyorsítsa fel az e területeket érintő konzultációt, és nyújtson be megfelelő javaslatokat az új technológiák és a jogszabályi keret közötti hézagok kiküszöbölése érdekében. |

| | | |
| --- | --- | --- |
| | 5.4 | A COSAC úgy véli, hogy a technológiai fejlődésnek és különösen a mesterséges intelligenciának az emberek érdekét kell szolgálnia, nem pedig az emberek ellen irányulnia; meg kell tanulnunk kezelni őket, megfizethetőnek és megbízhatónak kell lenniük, és használatuknak bölcsnek, koherensnek és átláthatónak kell lennie, teljes mértékben tiszteletben tartva az egyéni és kollektív jogokat és kötelezettségeket. |

| | | |
| --- | --- | --- |
| | 5.5 | Mivel a technológiai fejlődés és különösen a mesterséges intelligencia kockázatokat és lehetőségeket is magában rejt, a COSAC emlékeztet arra, hogy biztosítani kell, hogy azok teljes mértékben megfeleljenek a polgárok igényeinek, és átfogó intézkedéseket kér a munkaerőpiacra gyakorolt hatásuk mérséklése és beavatkozó jellegük csökkentése érdekében. Különös figyelmet kell fordítani a felhasználók, a fogyasztók és a munkavállalók jogaira, a társadalombiztosítási költségekre, valamint az új szakmai képesítésekre és az új ipari stratégiákra. |

| | | |
| --- | --- | --- |
| | 5.6 | A COSAC úgy véli, hogy a szubszidiaritás és az arányosság ellenőrzése az új technológiák szabályozása szempontjából is fontos, és felszólítja a parlamenteket és az Európai Bizottságot, hogy ösztönözzék és biztosítsák az értékláncok tisztességes finanszírozását az egész EU-ban, ösztönözzék a társadalmi és politikai párbeszédet, és erősítsék az új technológiákba vetett bizalmat. |

6.   Szubszidiaritás és arányosság

| | | |
| --- | --- | --- |
| | 6.1 | A COSAC újra megerősíti, hogy kifejezetten fontosnak tartja a szubszidiaritás és az arányosság ellenőrzésére szolgáló mechanizmusok továbbfejlesztését, és reméli, hogy az uniós intézmények a továbbiakban is javítják e két elv alkalmazását, mivel ezek fokozott demokratikus legitimitást biztosítanak fellépéseiknek. |

| | | |
| --- | --- | --- |
| | 6.2 | A COSAC felkéri a parlamenteket, hogy a Szerződésekkel összhangban teljes mértékben aknázzák ki a szubszidiaritással és az arányossággal kapcsolatos ellenőrzési eljárásokban rejlő lehetőségeket, és támogassák az európai intézményekkel folytatott politikai párbeszéd javítását, növelve ezzel az uniós politikák átláthatóságát és közelebb hozva az embereket az EU-hoz. E tekintetben a COSAC szeretné, ha az Európai Bizottság és az Európai Tanács új elnökei fontos munkájuk egyik központi értékévé tennék az uniós döntéshozatal elszámoltathatóságát és átláthatóságát. |

| | | |
| --- | --- | --- |
| | 6.3 | A COSAC felhívja az Európai Bizottságot, az Európai Parlamentet és az Európai Unió Tanácsát, hogy mihamarabb jussanak megállapodásra arról, hogy a karácsonyi, újévi és húsvéti szüneteket nem számolják bele az indokolt vélemények benyújtására rendelkezésre álló nyolchetes időszakba. |

| | | |
| --- | --- | --- |
| | 6.4 | A COSAC üdvözli az Európai Bizottság „A szubszidiaritás és az arányosság elve szerepének megerősítése az uniós politikai döntéshozatal során” című közleményét, különös tekintettel a szubszidiaritás és az arányosság egységes értelmezését érintő intézkedésekre, valamint a helyi és regionális önkormányzatoknak az uniós döntéshozatali folyamatba való nagyobb mértékű bevonására. A COSAC üdvözli továbbá, hogy a témát megvitatták a 2018. november 15. és 16. között, az EU Tanácsa osztrák elnökségének ideje alatt Bregenz városában tartott szubszidiaritási konferencián. A COSAC ismételten hangsúlyozza, hogy fel kell kérni a nemzeti parlamenteket és az Európai Parlamentet, hogy aktívan vegyenek részt a szubszidiaritás és az arányosság elve szerepének az uniós döntéshozatalban történő megerősítéséről szóló vitákban. |

| | | |
| --- | --- | --- |
| | 6.5 | A COSAC ambiciózus megközelítést szorgalmaz annak érdekében, hogy az új intézményi ciklus során megerősítsék a nemzeti parlamentek uniós döntéshozatali folyamatban betöltött szerepét. |

---